Visió+ocular,+la+creu+que+desapareix

= Orientacions per al professorat =

= = Aquesta pràctica tracta l'existència d'un punt cec en la vista, degut a la inserció del nervi òptic a la retina. és una micropràctica i consumeix només 10 minuts. En fer l'experiment, els alumnes apropen el paper, i quan arriba a l'alçada del punt cec, despareix la creu, però continuen veient el paper sencer i les dues mans: el cervell ha reinterpretat la informació que faltava (la creu, que no es veu per estar al punt cec) amb l'ajut de la informació del voltant (el paper en blanc). És bo fer-la tant abans d'explicar el funcionament de l'ull com després, simplement cal ajustar alguna de les preguntes, que poden resoldre els alumnes per parelles. Pot funcionar com a activitat d'indagació (ECBI) si la fem sense haver explicat res i demanem als alumnes que resolguin les qüestions només amb les dades que tenen i l'ajut del llibre.

Aquesta pràctica és una micropràctica, i té una pràctica de laboratori associada de dissecció de l'ull.

=Guió per a l'alumnat=

1. Introducció
L'altre dia, va haver-hi un accident en una corba molt aprop de casa. La meva mare sempre diu que és una cb amolt dolenta, i es queixa sovint que el cotxe té un "punt cec". I sembla que les persones també tenim punts cecs.

2. Problema
La informació que registren els ulls s'integra al nostre cervell per a donar-nos una idea del que ens envolten. Però: què passa quan algú perd un ull? I quan els dos ulls donen informacions diferents? En aquesta pràctica descobriràs que, quan no sap què fer, el nostre cervell busca la manera més lògica de resoldre la situació. Encara que no sigui la correcta.

4.1. Material
Regle, paper, bolígraf.

4.2. Procediment

 * 1) En un paper en blanc, situat en horitzontal, dibuixa a la mateixa alçada dues creus separades entre si uns 15 cm.
 * 2) Sosté el paper amb les dues mans, el més allunyat possible, de manera que vegis les dues creus en línia amb l'horitzó.
 * 3) Tanca un ull i orienta l'altre a mirar la creu que està al costat oposat (si tanques l'ull esquerre, l'ull dret mirarà a la creu situada a l'esquerra, si tanques l'ull dret, l'ull esquerre mirarà a la creu de la dreta).
 * 4) Fes el mateix amb l'altre ull. Què passa amb les creus que no estàs mirant?

5.Resultats
(millor recollir-los en parelles o grups de tres)
 * Anota els resultats, indicant què passa i a quina distància.
 * Intenta organitzar els resultats en alguna mena de taula i identificar regularitats.

6.Conclusions
Dóna alguna explicació al que passa. Algunes pistes:
 * Quina part de l'ull capta la llum?
 * És tota igual, o hi ha alguna part diferent que les altres?
 * Què és el nervi òptic? què connecta? com ho connecta?

Fes un dibuix intentant representar què passa dins l'ull quan fas l'experiment.

=Referències=